A határozati javaslat elfogadásához 
egyszerű többség szükséges!

I. ELŐTERJESZTÉS
HARC KÖZSÉG ÖNKORMÁNYZATA KÉPVISELŐ-TESTÜLETÉNEK
2024. július 30. napján 1700 órakor tartandó rendkívüli, nyilvános ülésére


[bookmark: _Hlk78373508]Tárgy: Döntés Harc község településrendezési tervében szereplő szabályozási vonalak felülvizsgálatáról
Előterjesztő:  Tóth Gábor polgármester	               
Előterjesztést készítette, törvényességi ellenőrzést végezte: dr. Herczig Hajnalka jegyző


Tisztelt Képviselő-testület!

A Tolna Vármegyei Kormányhivatal TOB/22/529-1/2024. iktatószámú, figyelemfelhívás a szabályozási vonalak felülvizsgálatára tárgyú levelében jelezte, hogy az épített környezet alakításáról és védelméről szóló 1997. évi LXXXVIII. törvény (a továbbiakban: Étv.) 60. § (15) bekezdése alapján a Harc község településrendezési tervében szereplő szabályozási vonalak felülvizsgálatát az első 7 éves felülvizsgálati kötelezettséget megelőzően 2024. január 1-ig kellett volna elvégezni. 
Az Étv. 60. § (16) bekezdése alapján az Étv. 27. § (2) bekezdése szerinti szabályozási vonal érvényes, ha annak felülvizsgálatát nem végezték el a (15) bekezdésnek megfelelően, de a települési önkormányzat a (17) bekezdésben foglaltak szerint közzétett önkormányzati határozattal igazolja azt, hogy a közérdekű elrendelési indok továbbra is fennáll és a helyi építési szabályzat ezzel összefüggő módosítását nem tartja szükségesnek.
Egyeztetésre került sor a települési főépítésszel Béres Gáborral, aki jelezte, hogy a közérdekű elrendelési indok továbbra is fennáll és nem szükséges a helyi építési szabályzat ezzel összefüggő módosítása.

A fentiekre tekintettel kérem a Képviselő-testületet, az előterjesztést megtárgyalni, a kérdésben döntést hozni szíveskedjen!

H a t á r o z a t i   j a v a s l a t:

…/2024. (VII.30.) önkormányzat határozat:
Harc község településrendezési tervében szereplő szabályozási vonalak felülvizsgálatáról 

Harc Község Önkormányzatának Képviselő-testülete Harc község településrendezési tervében szereplő szabályozási vonalakat változatlan módon szerepelteti, mivel a közérdekű elrendelési indok továbbra is fennáll, a helyi építési szabályzat ezzel összefüggő módosítását nem tartja szükségesnek.

Határidő: azonnal
Határozatról értesül: 	Tolna Vármegyei Kormányhivatal
Irattár
		      
Harc, 2024. július 19.
									Tóth Gábor sk.
									polgármester

